[{"text_idx": "#000002", "text": "Nian hodiau\u0306an felietonon pri koninda polo ni dedic\u0302as al la 19-jarcenta pola ing\u0302eniero Stanis\u0142aw Janicki, kiu i.a. meritig\u0302is por la elkonstruo de la Sueza Kanalo. En la kulturtema kroniko ni informas pri altigo de la rango de la urba muzeo en Lublin al la Nacia kaj pri nova ekspozicio en la krakova Wawel-kastelo. La E-komunuma informo rilatas al la planata de UEA virtuala evento MondaFest\u2019, kadre de kiu okazos Virtuala Kongreso. Pli amplekse en la GK Nr-o 875 ( En la fina Leterkesto ni prezentas la poemon de Victor Sadler \u201eSpuroj de nia diasporo\u201d. Muzike au\u0306dig\u0302as hodiau\u0306 fragmente la kanto \u201eFlorplenaj vojoj\u201d de Maragan\u2019. G\u0302i devenas el la KD \u201eKiu semas venton\u201d eldonita de Vinilkosmo. La interreta foto akompananta nian programinformon prezentas unu el la eksponaj\u0302oj de la ekspozicio \u201eTrezoroj el la epoko de Piast-dinastio\u201d en Wawel-kastelo en Krakovo. Eksterelsende tradicie trovig\u0302as en la unuopaj rubrikoj de nia pag\u0302o paralele legeblaj kaj au\u0306skulteblaj tekstoj el la hodiau\u0306a programo. Temas pri \u201ekulturkronikaj informoj\u201d kaj \u201efelietonoj\u201d. Ne hezitu uzi tiun c\u0302i servon mem kaj rekomendi al aliaj kiel efikan manieron altigi la au\u0306dokomprenon kaj parolkapablon. La elsendo estas au\u0306debla ankau\u0306 en jutubo c\u0302e la kanalo Espero2009: I.a. pere de g\u0302i vi povas rapidigi au\u0306 malrapidigi la parolrapidecon konforme al viaj bezonoj."}]